b"\n_START_ARTICLE_\n2008 m. Bahreino Grand Prix\n_START_SECTION_\nPirmoji dalis\n_START_PARAGRAPH_\nBaland\xc5\xbeio 4 d. vykusiose pirmose treniruot\xc4\x97se Sakhiro trasoje grei\xc4\x8diausias buvo \xe2\x80\x9eFerrari\xe2\x80\x9c lenktynininkas Felipe Massa (laikas 1:32.233)._NEWLINE_Brazilas 0,117 sek. pranoko antroje vietoje likus\xc4\xaf komandos draug\xc4\x85 Kimi Raikkonen\xc4\x85 (1:32.350) bei buvo 0,182 sek. greitesnis u\xc5\xbe \xe2\x80\x9eWilliams\xe2\x80\x9c pilot\xc4\x85 Nico Rosberg\xc4\x85 (1:32.415), pa\xc4\x8dioje treniruo\xc4\x8di\xc5\xb3 pabaigoje kvalifikaciniu re\xc5\xbeimu \xc4\xafveikus\xc4\xaf puik\xc5\xb3 rat\xc4\x85._NEWLINE_K. Raikkonenas treniruo\xc4\x8di\xc5\xb3 metu nei\xc5\xa1veng\xc4\x97 klaid\xc5\xb3. Suomis suklydo itin dulk\xc4\x97tame paskutiniajame trasos pos\xc5\xabkyje, trumpam paliko tras\xc4\x85 ir po incidento tur\xc4\x97jo apsilankyti boksuose.\n_START_SECTION_\nAntroji dalis\n_START_PARAGRAPH_\nAntrose penktadienio treniruot\xc4\x97se v\xc4\x97l dominavo Ferrari ekipa. F. Massa (1:31.420), kaip ir ryte, buvo pirmas, u\xc5\xbe sav\xc4\x99s beveik visa sekunde palikdamas savo komandos draug\xc4\x85 K. Raikkonen'\xc4\x85 (1:32.327). _NEWLINE_Po j\xc5\xb3 sek\xc4\x97 Heikki Kovalainen'as (1:32.752) ir Lewis Hamilton'as (1:32.847) (abu i\xc5\xa1 McLaren).\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\n\xe2\x80\x9eWilliams\xe2\x80\x9c lenktynininkas Nico Rosbergas buvo grei\xc4\x8diausias paskutin\xc4\x97se prie\xc5\xa1 kvalifikacij\xc4\x85 Bahreino GP lenktyni\xc5\xb3 savaitgalio treniruot\xc4\x97se._NEWLINE_Vokietijos atstovas 0,205 sek. pranoko iki treniruo\xc4\x8di\xc5\xb3 pabaigos pirmavus\xc4\xaf \xe2\x80\x9eFerrari\xe2\x80\x9c pilot\xc4\x85 Felipe Massa (1:32.726). Tiek ital\xc5\xb3 komandos, tiek ir \xe2\x80\x9eMcLaren\xe2\x80\x9c ekipos pilotai ir \xc5\xa1\xc4\xaf kart\xc4\x85 kvalifikacijai ruo\xc5\xa1\xc4\x97si \xc4\xaf bolid\xc5\xb3 bakus pripyl\xc4\x99 nema\xc5\xbeai kuro, d\xc4\x97l ko va\xc5\xbeiavo l\xc4\x97\xc4\x8diau nei \xc4\xafprasta._NEWLINE_N. Rosbergo geriausias treniruot\xc4\x97se pasiektas rezultatas \xe2\x80\x93 1 min. 32,521 sek. \xe2\x80\x93 yra pastebimai prastesnis rato \xc4\xafveikimo laikas nei vakar pavyko jau min\xc4\x97tam F. Massai, penktadienio antrosiose treniruot\xc4\x97se \xc5\xbeied\xc4\x85 \xc4\xafveikusiam per 1 min. 31,420 sek."